Merkezê Îrtîbatî û Çapemenîye yê HPGyî derheqê şerê Zap, Metîna û Avaşînî de eşkerayîye daye û nê vatî:
''30ê teşrîna verêne de Warê Xoverdayîşî yê Saca de çalakîya suîkastî ameye kerdene, îşxalkerêk ame cezakerdene. Warê Xoverdayîşî yê Çemçoyî de zî îşxalkerî pê çekanê giranan ameyî pirodayene. Çalakîye de 3 îşxalkerî ameyî cezakerdene. 31ê teşrîna verêne de Warê Xoverdayîşî yê Girê Cûdîyî de îşxalkerî pê çekanê giranan ameyî  pirodayene û xeymêka leşkerî ameye îmhakerdene.
Artêşa tirke ya îşxalkere 31ê teşrîna verêne de mewzîyê şerî yê Şehîd Serxwebûn û Bahozî yê Warê Xoverdayîşî yê Çemçoyî û mewzîyê şerî yê Şehîd Xursîyî yê Warê Xoverdayîşî yê Saca pê bombayanê qedexeyan û çekanê giranan dayî bombayan ver. Reyna Warê Xoverdayîşî yê Saca, Kurojahro, Girê Cûdî, Girê Amedîyê û Çemçoyî pê helîkopteranê hêrişî, obus, tanq û çekanê giranan bi desan rey dîyayî bombayan ver. Warê Xoverdayîşî yê Karkerî de zî semedê rijnayîşê mewzîyanê şerî kepçeyê şiknayîşî ameyî şuxulnayene.''
